**Тема 4**

**Вътрешният одит и вътрешния финансов контрол – ключови за ефективното управление на публичните средства в общините. Организация на дейностите и функции на звената. СФУК – как да я поддържаме и развиваме?**

**УПРАЖНЕНИЕ 2**

Днешната бързо променяща се действителност притиска всяка една община с различни варианти на рискови събития. Поради тази причина се създават множество различни стратегии за управление на риска. В тази обстановка риск-мениджърите имат възможност да подпомагат, както и да имат водеща роля в тази дейност. С тази възможност обаче навлизат и нови предизвикателства. Ако от риск-мениджърите се изисква и очаква да идентифицират основните рискове, то те би следвало да са съоръжени с някои мощни диагностични средства. Най-актуалните теории за управление на риска доста задълбочено изследват пълния набор от всевъзможните рискове в дадена организация. Променливата им природа обаче често създава проблеми в тяхното идентифициране и оценка, както и оценката на влиянието им в парично изражение.

За да посрещнат достойно тези предизвикателства, свързани с наблюдението на съществените рискове, съвременните стратегии за управление на риска изискват въвеждането и използването на различен набор от рискови категории. Тези рискови категории имат две основни цели:

1) Да помагат при идентифицирането на основните рискове на общината;

2) Да синтезират информацията, свързана с рисковете, за да бъде тя максимално полезна за съответните ръководители;

Представете си, че сте член на комитет по риска в Община Х. На текущото заседание се обсъждат рисковете при следната ситуация:

Да допуснем, че тези дни сме дали капаро от 5000 лв. на фирма, за организиране на лятно екскурзионно летуване на служители на общината. Как бихме оценили риска в тази ситуация или по-точно неприятната възможност тези пари да „потънат“ в джоба на некоректен туроператор?

Да започнем с влиянието!

Тук преценката е абсолютно индивидуална и субективна. Вероятно има хора, за които загубата на 5000 лева или по 250 от ученик би представлявала чак толкова голям проблем, но в случая говорим за средностатистическо семейство, за когото тези пари са много и тяхната загуба би била чувствителна. За да имаме измерими критерии за оценка на влиянието нека за сума в размер до 100 лв. го определим като ниско. Между 100 лв. и 500 лв. - средно и над 500 лв. – високо. Влиянието на риска в случая го дефинираме като е ВИСОКО.

До тук нямахме големи затруднения, но какво става с вероятността?

Ако избегнем гадаенето или интуицията от типа “шесто чувство”, то трябва и тук да подберем такива разумни рискови фактори или симптоми, които ако настъпят плавно ще повдигат/намаляват и степента на вероятността с определени от нас стъпки /пунктове/. Нека да опитаме!

РИСКОВИ ФАКТОРИ, СВЪРЗАНИ С ОРГАНИЗИРАНЕТО НА ЕКСКУРЗИЯТА:

* Нова фирма, за която няма никакви отзиви на пазара – два пункта;
* Даденото капаро надвишава нормалните търговски практики – един пункт;
* Липса на собствен транспорт - два пункта;
* Данни за невъзстановени предишни заеми – три пункта;
* Фирма, за която има предишни коментари или публикации за некоректност и дори измама – три пункта;

На този етап ще се задоволим с тези фактори, макар че сигурно може да открием и други. Максималният сбор от точките на горните шест фактора е 12 – тоест до четири пункта вероятността ще е ниска, между 4 и 8 средна и над 8 висока.

Нека сега да приемем хипотетично вариант при който сме дали капаро на една от утвърдените фирми на пазара, за която обаче в последните 6 месеца има редица публикации за отменени резервации, продадени собствени бусове и на всичкото отгоре исканото и даденото капаро е далеч от нормалните търговски практики.

След като вече сме уточнили вероятността и влиянието да открием какъв е рискът върху рисковата схема по-долу:

**

1 2 3 4 5 6 7 8 9 10 11 12